
Ministru kabineta noteikumi Nr. 209
Rīgā 2024. gada 2. aprīlī (prot. Nr. 14 23. §)
Grozījumi Ministru kabineta 2019. gada 8. janvāra noteikumos Nr. 9 "Lauksaimniecības, zivsaimniecības un lauku attīstības garantiju programmas noteikumi"
Izdoti saskaņā ar Attīstības finanšu institūcijas likuma 12. panta ceturto daļu
un Lauksaimniecības un lauku attīstības likuma 5. panta ceturto daļu
· Izdarīt Ministru kabineta 2019. gada 8. janvāra noteikumos Nr. 9 "Lauksaimniecības, zivsaimniecības un lauku attīstības garantiju programmas noteikumi" (Latvijas Vēstnesis, 2019, 7., 166. nr.; 2021, 14., 124. nr.; 2022, 91. nr.; 2023, 219. nr.) šādus grozījumus:
· 1. Izteikt 2.5. apakšpunktu šādā redakcijā:
· "2.5. viens vienots uzņēmums – saimnieciskās darbības veicējs, kas atbilst Komisijas 2013. gada 18. decembra Regulas (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula 2023/2831) 2. panta 2. punktā noteiktajai definīcijai."
· 2. Izteikt 6. punktu šādā redakcijā:
· "6. Kārtību, kādā piesakās garantijām un izsniedz garantijas, kā arī kompensāciju izmaksu un zaudējumu samazināšanas pasākumus nosaka saskaņā ar civiltiesiskajiem līgumiem, kas noslēgti starp sabiedrību Altum un kredītiestādi vai tās meitas sabiedrību, kura reģistrēta Latvijā un ir tiesīga sniegt finanšu pakalpojumus Latvijā, vai krājaizdevu sabiedrību."
· 3. Izteikt 7.3.2. apakšpunktu šādā redakcijā:
· "7.3.2. ieguldījumiem, kas saistīti ar Līguma par Eiropas Savienības darbību I pielikumā minēto lauksaimniecības produktu pārstrādi, ievērojot regulas Nr. 1305/2013 17. pantu un 45. panta 7. punktu, un ieguldījumiem, kas saistīti ar Līguma par Eiropas Savienības darbību I pielikumā minēto lauksaimniecības produktu pārstrādi šajā pielikumā neminētajos lauksaimniecības produktos, ievērojot regulas Nr. 1305/2013 17. pantu un 45. panta 7. punktu, kā arī regulas 2023/2831 nosacījumus;".
· 4. Izteikt 7.4.2. apakšpunktu šādā redakcijā:
· "7.4.2. kas saistīti ar Līguma par Eiropas Savienības darbību I pielikumā noteikto lauksaimniecības produktu pārstrādi šajā pielikumā neminētos lauksaimniecības produktos saskaņā ar regulas Nr. 1305/2013 45. panta 5. punktu, ievērojot regulas 2023/2831 nosacījumus;".
· 5. Izteikt 7.5.2. apakšpunktu šādā redakcijā:
· "7.5.2. zvejas un akvakultūras produktu apstrādei un tirdzniecībai paredzētiem atbalsta pasākumiem saskaņā ar regulu 2023/2831, izmantojot šo noteikumu 4.2. apakšpunktā minēto finansējumu;".
· 6. Izteikt 7.5.3. apakšpunktu šādā redakcijā:
· "7.5.3. lauku teritoriju (visas Latvijas teritorijas, izņemot valstspilsētas) un mežsaimniecības attīstības pasākumiem saskaņā ar regulu 2023/2831, izmantojot šo noteikumu 4.1. apakšpunktā minēto finansējumu;".
· 7. Izteikt 7.5.5. apakšpunktu šādā redakcijā:
· "7.5.5. galvojumam saimnieciskās darbības veicējiem, biedrībām vai nodibinājumiem, kuri Lauku atbalsta dienestā pieteikušies atbalstam Kopējās lauksaimniecības politikas īstenošanas pasākumos vai saņēmuši avansa maksājumu atbilstoši Komisijas 2016. gada 18. maija Deleģētajai regulai (ES) 2016/1238, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz valsts intervenci un privātās uzglabāšanas atbalstu (Eiropas Savienības Oficiālais Vēstnesis, 2016. gada 30. jūlijs, Nr. L 206), saskaņā ar regulas 2023/2831 vai regulas Nr. 1408/2013 nosacījumiem, izmantojot šo noteikumu 4.1. apakšpunktā minēto finansējumu."
· 8. Izteikt 8. punktu šādā redakcijā:
· "8. Atbalstu sniedz līdz regulas 2022/2472 63. panta 4. punktā un 64. pantā, regulas Nr. 1408/2013 7. panta 4. punktā un 8. pantā, regulas 2023/2831 7. panta 3. punktā un 8. pantā vai regulas Nr. 717/2014 7. panta 4. punktā un 8. pantā noteiktā termiņa beigām. Atbalstu saskaņā ar regulu Nr. 1305/2013 sniedz līdz 2025. gada 15. oktobrim."
· 9. Izteikt 9.3. apakšpunktu šādā redakcijā:
· "9.3. ja lielajam saimnieciskās darbības veicējam atbilstoši šo noteikumu 2. pielikumā noteiktajai metodikai kredītreitings ir zemāks par "B –" un saimnieciskā darbība nav dzīvotspējīga;".
· 10. Svītrot 9.4. apakšpunktu.
· 11. Izteikt 11.1. apakšpunktu šādā redakcijā:
· "11.1. regulas 2023/2831 1. panta 1. punkta "a" un "c" apakšpunktā minētajām nozarēm, 1. panta 1. punkta "b" un "d" apakšpunktā minētajām nozaru darbībām un 1. panta 1. punkta "e" un "f" apakšpunktā minētajām darbībām;".
· 12. Izteikt 12. punktu šādā redakcijā:
· "12. Saimnieciskās darbības veicējs, kam garantiju piešķir saskaņā ar regulu 2023/2831, regulu Nr. 1408/2013 vai regulu Nr. 717/2014 un kas vienlaikus darbojas gan vienā vai vairākās atbalstāmajās nozarēs, gan izslēgtajās nozarēs saskaņā ar attiecīgo regulu, nodrošina darbību vai izmaksu nodalīšanu:
· 12.1. atbilstoši regulas 2023/2831 1. panta 2. punktam – saņemot garantiju saskaņā ar regulu 2023/2831;
· 12.2. atbilstoši regulas Nr. 1408/2013 1. panta 2. un 3. punktam – saņemot garantiju saskaņā ar regulu Nr. 1408/2013;
· 12.3. atbilstoši regulas Nr. 717/2014 1. panta 2. un 3. punktam – saņemot garantiju saskaņā ar regulu Nr. 717/2014."
· 13. Izteikt 17. punktu šādā redakcijā:
· "17. Garantijas sākotnējais termiņš nepārsniedz 10 gadus, bet, ja tiek pagarināts sabiedrības Altum iepriekš izsniegtas garantijas termiņš, garantijas kopējais termiņš nepārsniedz 15 gadus. Ja garantiju sniedz saskaņā ar regulu 2023/2831, regulu Nr. 1408/2013 vai regulu Nr. 717/2014, tiek ievēroti šo noteikumu 21. punktā minētie ierobežojumi."
· 14. Izteikt 19. punktu šādā redakcijā:
· "19. Spēkā esošo garantiju apmērs viena vienota uzņēmuma līmenī nepārsniedz:
· 19.1. 1 500 000 euro šo noteikumu 14.1., 14.2., 14.3. un 14.4. apakšpunktā minētajiem saimnieciskās darbības veicējiem, ja atbalstu piešķir saskaņā ar regulu 2023/2831 un ievēro šo noteikumu 21.1. un 23.1. apakšpunktā minētos nosacījumus vai regulu Nr. 1408/2013 un ievēro šo noteikumu 21.2. un 23.2. apakšpunktā minētos nosacījumus, vai regulu Nr. 717/2014 un ievēro šo noteikumu 21.3. un 23.3. apakšpunktā minētos nosacījumus;
· 19.2. 3 500 000 euro atbilstīgai lauksaimniecības pakalpojumu kooperatīvajai sabiedrībai, ja atbalstu piešķir saskaņā ar regulu 2023/2831 un ievēro šo noteikumu 21.1. un 23.1. apakšpunktā minētos nosacījumus;
· 19.3. 2 000 000 euro atbilstīgai mežsaimniecības pakalpojumu kooperatīvajai sabiedrībai, ja atbalstu piešķir saskaņā ar regulu 2023/2831 un ievēro šo noteikumu 21.1. un 23.1. apakšpunktā minētos nosacījumus."
· 15. Izteikt 19.1 punktu šādā redakcijā:
· "19.1 Papildus šo noteikumu 19. punktā noteiktajam spēkā esošo garantiju apmēram, piešķirot garantiju lielajiem saimnieciskās darbības veicējiem kā de minimis atbalstu, ņem vērā regulas 2023/2831 4. panta 6. punkta "b" apakšpunktā noteikto garantijas apmēru, ja atbalstu piešķir saskaņā ar regulu 2023/2831, regulas Nr. 1408/2013 4. panta 6. punkta "b" apakšpunktā noteikto garantijas apmēru, ja atbalstu piešķir saskaņā ar regulu Nr. 1408/2013, vai regulas Nr. 717/2014  4. panta 6. punkta "b" apakšpunktā noteikto garantijas apmēru, ja atbalstu piešķir saskaņā ar regulu Nr. 717/20143."
· 16. Izteikt 21.1. apakšpunktu šādā redakcijā:
· "21.1. saskaņā ar regulu 2023/2831 atbilstoši regulas 2023/2831 4. panta 6. punkta "c" apakšpunktam, pamatojoties uz šo noteikumu 2. pielikumā minētajām drošās zonas prēmijas likmēm, vai, ja garantiju saskaņā ar šo regulu piešķir lielajam saimnieciskās darbības veicējam, atbilstoši regulas 2023/2831 4. panta 6. punkta "b" apakšpunktam, ievērojot to, ka garantijas kredīta kvalitāte nav mazāka par šo noteikumu 1. pielikumā minēto kredīta kvalitātes klasi "Maksātspēju varētu mazināt nelabvēlīgi apstākļi" atbilstoši Komisijas regulas 2023/2831 4. panta 6. punkta "a" apakšpunktam;".
· 17. Izteikt 23. punktu šādā redakcijā:
· "23. Piešķirot garantiju, vienam vienotam uzņēmumam sniegtā de minimis atbalsta kopējā summa kopā ar plānoto de minimis atbalstu nepārsniedz: 
· 23.1. triju gadu periodā, skaitot no de minimis atbalsta piešķiršanas dienas, saņemto maksimālo de minimis apmēru atbilstoši regulas 2023/2831 3. panta 2. punktam, ja garantiju piešķir saskaņā ar regulu 2023/2831;
· 23.2. regulas Nr. 1408/2013 3. panta 3.a punktā noteikto atbalsta maksimālo apmēru iepriekš piešķirtajiem atbalstiem pēdējo triju fiskālo gadu periodā, ja garantiju piešķir saskaņā ar regulu Nr. 1408/2013;
· 23.3. regulas Nr. 717/2014 3. panta 2.a punktā noteikto atbalsta maksimālo apmēru iepriekš piešķirtajiem atbalstiem pēdējo triju fiskālo gadu periodā, ja garantiju piešķir saskaņā ar regulu Nr. 717/2014."
· 18. Izteikt 25. punktu šādā redakcijā:
· "25. Pirms garantijas piešķiršanas saimnieciskās darbības veicējs sabiedrībā Altum iesniedz veidlapu ar informāciju de minimis atbalsta uzskaitei un piešķiršanai saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem vai norāda de minimis atbalsta uzskaites sistēmā izveidotās un apstiprinātās veidlapas identifikācijas numuru."
· 19. Izteikt 26. punktu šādā redakcijā:
· "26. Saskaņā ar regulas 2023/2831 5. pantu, regulas Nr. 1408/2013 5. pantu, kā arī regulas Nr. 717/2014 5. pantu de minimis atbalstu:
· 26.1. drīkst kumulēt ar citu de minimis atbalstu līdz regulas 2023/2831 3. panta 2. punktā, regulas Nr. 1408/2013 3. panta 3.a punktā un regulas Nr. 717/2014 3. panta 2.a punktā noteiktajam robežlielumam, ja netiek pārsniegta šajās regulās noteiktā maksimālā atbalsta summa vai maksimālā atbalsta intensitāte attiecīgajai izmaksu pozīcijai nepārsniedz 100 procentu;
· 26.2. drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta citā valsts atbalsta programmā vai Eiropas Komisijas lēmumā;
· 26.3. ko piešķir saskaņā ar regulu Nr. 1408/2013 vai regulu Nr. 717/2014, drīkst kumulēt ar de minimis atbalstu, ko piešķir saskaņā ar regulu 2023/2831, nepārsniedzot tās 3. panta 2. punktā noteikto robežlielumu, ja saimnieciskās darbības veicējs darbojas regulas Nr. 1408/2013 1. pantā vai regulas Nr. 717/2014 1. pantā noteiktajās nozarēs, kā arī tajās nozarēs, kas ietilpst regulas 2023/2831 darbības jomā, un, nošķirot attiecīgās darbības vai izmaksas, tiek nodrošināts, ka darbības regulas Nr. 1408/2013 vai regulas Nr. 717/2014 nozarēs negūst labumu no de minimis atbalsta, ko piešķir saskaņā ar regulu 2023/2831."
· 20. Izteikt 28. punktu šādā redakcijā:
· "28. Ja garantijas piešķirtas saskaņā ar regulu 2023/2831, regulu Nr. 1408/2013 vai regulu Nr. 717/2014, de minimis garantijas saņēmējs datus par individuālo piešķirto de minimis atbalstu glabā 10 fiskālos gadus, sākot no šā atbalsta piešķiršanas dienas, savukārt sabiedrība Altum datus par de minimis atbalsta shēmu glabā 10 fiskālos gadus, sākot no dienas, kurā saskaņā ar šo programmu piešķirts pēdējais individuālais atbalsts. Ja garantijas piešķirtas saskaņā ar regulu 2022/2472 vai regulu Nr. 1305/2013, datus par individuāli piešķirto atbalstu glabā 10 fiskālos gadus, sākot no šā atbalsta piešķiršanas dienas, savukārt sabiedrība Altum datus par piešķirto atbalstu glabā 10 fiskālos gadus, sākot no dienas, kurā saskaņā ar šo programmu piešķirts pēdējais individuālais atbalsts."
· 21. Izteikt 29.1. apakšpunktu šādā redakcijā:
· "29.1. ja saimnieciskās darbības veicējs ir apvienots, ņem vērā visu katram apvienošanā iesaistītajam saimnieciskās darbības veicējam iepriekš piešķirto  de minimis atbalstu, kā to nosaka regulas 2023/2831 3. panta 8. punkts, regulas Nr. 1408/2013 3. panta 8. punkts vai regulas Nr. 717/2014 3. panta 8. punkts;".
· 22. Izteikt 29.2. apakšpunktu šādā redakcijā:
· "29.2. ja saimnieciskās darbības veicējs ir sadalīts, saņemto de minimis atbalstu attiecina uz to saimnieciskās darbības veicēju, kas guva labumu no saņemtā de minimis atbalsta un kas pārņēma darbības, kurām sākotnēji tika izmantots de minimis atbalsts, vai, ja minētā attiecināšana nav iespējama, saņemto de minimis atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību faktiskajā sadales datumā, kā to nosaka regulas 2023/2831 3. panta 9. punkts, regulas Nr. 1408/2013 3. panta 9. punkts vai regulas Nr. 717/2014 3. panta 9. punkts."
· 23. Izteikt 32.1 punktu šādā redakcijā:
· "32.1 Ja pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no regulas 2022/2472, garantijas saņēmējam ir pienākums atmaksāt sabiedrībai Altum saņemto nelikumīgo komercdarbības atbalstu, savukārt, ja pārkāptas regulas 2023/2831, regulas Nr. 1408/2013 vai regulas Nr. 717/2014 prasības, garantijas saņēmējam ir pienākums atmaksāt sabiedrībai Altum atbalsta pasākumā saņemto nelikumīgo de minimis atbalstu. Atbalstu atmaksā kopā ar procentiem no līdzekļiem, kas ir brīvi no komercdarbības atbalsta, saskaņā ar  Komercdarbības atbalsta kontroles likuma IV vai V nodaļu."

